Gento

Ang "Gento" (isinusulat sa malalaking titik) ay isang awitin na inirekord ng bandang Pilipino na puro lalaki na SB19 para sa kanilang ikalawang extended play (EP) na Pagtatag! (2023). Ang pinuno ng banda na si Pablo ang nagsulat ng awitin at prinodyus niya ito kasama si Joshua Daniel Nase at si Simon Servida. Isang awiting pop at hip hop, ito ay may liriko na may tema sa pagpapalakas ng kapangyarihan, at gumagamit ng pagmimina ng ginto bilang isang metapora upang makamit ang tagumpay, na kung saan tumutukoy sa naging kareka ng grupo. Ang awiting ito ay inilabas ng Sony Music Philippines noong Mayo 19, 2023, bilang maging pangunahing single mula sa kanilang EP.

Ang single ay nakatanggap ng mga positibong pagpupuna mula sa mga kritiko, na pinuri ang nakakaakit nitong liriko. Ito ay ang kaunang-unang awitin ng grupo upang pumasok sa dalawang rekord tsart ng Billboard; ito ay lumitaw sa World Digital Song Sales tsart—unang pagpasok mula sa mga grupong Pilipino—at sa Philippines Songs tsart, na kung saan ito ay pumukaw sa numero otso at onse, ayon sa pagkakabanggit. Ang katuwang na music video ay idinerekta ni Kerbs Balagtas, na kung saan inililirawan ang grupo na nagmimina ng ginto. Inipromowt ng grupo ang awitin sa pamamagitan ng iba't ibang pagtatanghal at isinama ito sa set list ng kanilang pandaigdigang serye ng mga konsiyerto na Pagtatag! World Tour (2023).

Kaligiran at paglalabas 
Noong huling bahagi ng taong 2022, ang bandang Pilipino na puro lalaki na SB19 ay sumabak sa kanilang ikaunang pandaigdigang serye ng mga konsiyerto sa WYAT (Where You At) Tour (2022). Sa isang pagpupulong, ipinahayag ng pinuno ng banda na si Pablo na ang SB19 ay may ilalabas na bagong musika na magbabatay sa salitang "pagtatag". Idinagdag ng iba sa mga miyembro ng banda na sila ay may gagalugarin na iba't ibang estilo ng awitin at mga karanasan sa buhay.

Noong Abril 29, 2023, ang SB19 ay may inilabas na isang treyler para sa kanilang ikalawang extended play (EP) na Pagtatag!, at inihayag na ito ay ilalabas sa Hunyo 9, 2023. Nagmarka ito bilang panibagong paglalabas ng musika ng banda mula noong inilabas nila ang Pagsibol (2021). Ipinahiwatig din ng treyler na may isang single ang mangunguna mula sa EP, na wala pang nabanggit na pamagat. Ipinahayag ng grupo noong Mayo 10, 2023, na ang pamagat ng pangunahing single mula sa EP ay "Gento", at pinalabas ito sa mga platapormang digital streaming upang ito ay unang ma-save. Opisyal na inilibas ng Sony Music Philippines ang "Gento" noong Mayo 19, 2023.

Mga tao sa likod ng awitin 
Ang mga tauhan ay iniangkop mula sa ABS-CBN News.

 SB19mga tinig
 John Paulo Nasemanunulat, prodyuser
 Joshua Daniel Naseprodyuser
 Simon Servidaprodyuser
 Heo Chan-goomixing, mastering

Mga tsart

Talasanggunian